[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	1 septembrie 2015

	Nr.
	4c-7/149


R A P O R T

asupra propunerii legislative pentru modificarea şi completarea art.229 din Legea nr.53/2003 – Codul muncii
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. Plx 117/2015 din 2 martie 2015, cu dezbaterea pe fond, în procedură obişnuită, a propunerii legislative pentru modificarea şi completarea art.229 din Legea nr.53/2003 – Codul muncii.

La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1062/29.09.2014)

· avizul negativ al Consiliului Economic şi Social (2002/18.09.2014)

· avizul favorabil al Comisiei juridice, de disciplină şi imunităţi 
(nr.4c-11/256/10.03.2015)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/139/16.03.2015)

· avizul negativ al Comisiei pentru buget, finanţe şi bănci 
(nr.4c-2/193/25.03.2015)

· punctul de vedere, negativ, al Guvernului, transmis prin adresa nr.638/DPSG/27.04.2015.
Propunerea legislativă are ca obiect de reglementare completarea art.229 din Legea nr.53/2003 – Codul muncii, republicat, cu modificările şi completările ulterioare, propunându-se ca negocierea contractelor colective de muncă să se facă după aprobarea bugetului de stat şi a bugetelor locale.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La lucrările comisiei, care au avut loc în data de 1 iulie 2015, şi-au înregistrat prezenţa 23 deputaţi, din totalul de 24membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 25 februarie 2015.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.
În urma finalizării dezbaterilor, Comisia propune Plenului Camerei Deputaţilor respingerea iniţiativei legislative din următoarele considerente:

· sunt încălcate normele de tehnică legislativă stabilite prin Legea nr.24/2000, întrucât titlul proiectului de lege din expunerea de motive are un alt titlu faţă de cel din proiectul de act normativ; de asemenea, referirile şi trimiterele din  cuprinsul expunerii de motive se fac la acte normative care sunt abrogate prin Legea dialogului social nr.62/2011;
· referitor la partea dispozitivă a propunerii legislative, s-a precizat că organizarea şi desfăşurarea negocierilor colective, precum şi încheierea contractelor colective de muncă sunt reglementate de Legea nr.62/2011, art.229 din Codul muncii cuprinzând doar reglementări cu caracter general referitoare la contractul colectiv de muncă şi negocierea colectivă la nivel de unitate. Astfel, art.129 din Legea nr.62/2011, precizează că negocierea colectivă se iniţiază cu cel puţin 45 de zile calendaristice înaintea expirării contractelor colective de muncă sau a perioadei de aplicabilitate a clauzelor stipulate în actele adiţionale la contractele colective de muncă;

· pentru sectorul bugetar, există prevederi prin care se precizează că negocierea contractelor colective de muncă va avea loc după aprobarea bugetelor de venituri şi cheltuieli ale ordonatorilor de credite, în limitele şi în condiţiile stabilite prin acestea.

PREŞEDINTE,



SECRETAR,

Adrian Solomon



Mihăiţă Găină

Întocmit,

Consilier parlamentar Lidia Vlădescu

